I 1692 fastslog Christian V ved en forordning, at vornedfri jyske og fynske bønder, som fæstede gårde på sjællandske ryttergodser og på Møn, ville bevare denne frihed og at den tillige gjaldt deres der fødte sønner.<ref name="Sk 177"/> Først den [[8. december]] [[1696]] blev vornedskabet ophævet, dog kun på [[Møn]] og [[Bogø]]<ref name="Sk 177"/><ref>Munch, s. 303</ref>, ligesom [[Frederik 4.|Frederik IV]] frigav bønderne på hans eget gods [[Jægerspris Slot|Jægerspris]] i [[Horns Herred (Sjælland)|Horns herred]] i [[Nordøstsjælland]].<ref>Dombernowsky, s. 253</ref> Og da svenskerne under [[Store Nordiske Krig]] foretog en landgang ved [[Humlebæk]] år [[1700]], tilkendegav [[Frederik 4.|Frederik IV]], at bønder, som bidrog til rigets forsvar, ville få samme frihed som bønderne på Jægerspris.<ref name="Sk 177"/>
Historie